- Չկապեցին, կապեց: Մի հոգի փորձեց կապել: Դա Գյումրիի քաղաքապետն էր, մարդ, որը մշտապես հայտնի է եղել վառ երևակայությամբ: Վառ երևակայություն ունենալը մի կողմ, բայց գոնե այս դեպքում պետք է մարդն իրեն զսպեր և չաներ նման վտանգավոր հայտարարություններ: Կա պաշտոնական մարմինների` թե´ ոստիկանապետի, թե´ ոստիկանության` Գյումրիի բաժանմունքի պետի Բաբակեխյանի հայտարարությունը, որ միջադեպը քաղաքական ենթատեքստ չունի: Եվ ես կրկին պետք է վերահաստատեմ, որ «Բարգավաճ Հայաստան» կուսակցության որևէ անդամ, որևէ ներկայացուցիչ այդ միջադեպի հետ կապ չունի: Քաղաքապետի պատճառաբանությունը, թե մեր թեկնածուն տվյալ ընտրատարածքում ճանաչել է միջադեպի մասնակիցներին, հիմնավոր չէ: Գյումրին փոքր քաղաք է, բոլորը բոլորին ճանաչում են. հենց սպանվածի ընտանիքը մեր թեկնածուի ծնողների հետ բավական մտերիմ հարաբերություն ունի: